**APSTIPRINĀTS**

Liepājas pilsētas domes Iepirkumu komisijas

2019.gada 12.jūnija sēdē, protokols Nr.2

**Par iepirkuma** ***“*Ēdināšanas pakalpojuma nodrošināšana Liepājas Raiņa 6.vidusskolas izglītojamiem atbilstoši Zaļā publiskā iepirkuma kritērijiem*”*** (LPP 2019/64) **nolikuma skaidrojumiem.**

|  |  |  |  |  |  |
| --- | --- | --- | --- | --- | --- |
|  | | | | | |
| **Skaidrojums 1** | Nolikuma 4.5. c) punktā noteikts, ka pretendentam jāiesniedz komplekso pusdienu vienai nedēļai ēdienkarte **5.–9.klašu izglītojamiem ar celiakiju** (diētai) pavasara sezonai aprīļa mēnesī.  Ēdināšanas pakalpojumu publiskajā iepirkumā Zaļā publiskā iepirkuma (turpmāk tekstā – ZPI) prasību piemērošana ir obligāta, to nosaka Ministru kabineta 2017. gada 20.jūnija noteikumi Nr. 353 „Prasības zaļajam publiskajam iepirkumam un tā piemērošanas kārtība".  Nolikuma 17.pielikuma “Līgumprojekts” 4.20 punktā noteikts “*PAKALPOJUMA SNIEDZĒJAM visā līguma izpildes laikā 100 % (simts procentu) apmērā ir saistoša informācija atbilstoši PAKALPOJUMA SNIEDZĒJA iesniegtajam piedāvājumam iepirkumā (līguma 7.pielikums), attiecībā par bioloģiskās lauksaimniecības shēmas (BLS), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām atbilstošo produktu piegādi no norādītā audzētāja/ražotāja un attiecībā uz Tabulā norādīto piegādes attālumu, to nepārsniedzot. Tabulas 1.produktu grupā norādītie produkti jāpiegādā Tabulā norādītajā attālumā no norādītā audzētāja/ražotāja tajā periodā, kad šie produkti pieejami atbilstoši sezonai (gadalaikam un norādītajam mēnesim) saskaņā ar Zemkopības ministrijas izstrādāto vietējo augļu, ogu un dārzeņu pieejamības kalendāru, kurš publicēts Iepirkumu uzraudzības biroja mājaslapā*”.  Ņemot vērā to, ka īpašām diētām (piemēram, celiakija, laktozes nepanesība) pieejamo produktu klāsts, kas atbilstu ZPI prasībām, ir nepietiekams, Komisija skaidro, ka, sagatavojot un iesniedzot komplekso pusdienu ēdienkarti un nodrošinot izglītojamiem ēdināšanas pakalpojumu (diētu) saskaņā ar ārstniecības personas rakstiskiem norādījumiem, Pretendents iespēju robežās izvēlas un pielieto produktus, kuri atbilst bioloģiskās lauksaimniecības, nacionālās pārtikas kvalitātes shēmas vai lauksaimniecības produktu integrētās audzēšanas prasībām.  Iesniedzot iepirkumam informāciju par Pretendenta piedāvātajiem produktiem, kuri atbilst NPKS, BL vai LPIA prasībām - pēc formas - nolikuma 6.pielikums, diētām paredzētie produkti tabulā nav jānorāda, tie netiks vērtēti. | | | | |
|  | | | | | |
| **Skaidrojums 2** | Nolikuma 4.6. punktā noteikts [*Ēdienkartēs jāiekļauj produkti, kuri atbilst bioloģiskās lauksaimniecības (turpmāk – BL), nacionālās pārtikas kvalitātes shēmas (turpmāk – NPKS) vai lauksaimniecības produktu integrētās audzēšanas (turpmāk – LPIA) prasībām , un kurus pretendents izmantos ēdināšanas pakalpojuma nodrošināšanai visā iepirkuma līguma darbības laikā*].  Pretendentam jāiesniedz Informācija par Pretendenta piedāvātajiem produktiem, kuri atbilst NPKS, BL vai LPIA prasībām - pēc formas - nolikuma 6.pielikums. Piemēram, minētajā pielikumā kā produkts Nr. 16 ir minēts SIERS. Komisija skaidro, ka šajā pozīcijā jānorāda visi sieri, kurus pretendents paredzējis lietot pakalpojuma sniegšanas laikā. Piemēram: | | | | |
|  | **Produkta nosaukums** | **Produkta būtiskums** | **Pretendenta piedāvātā produkta nosaukums** | **Produkta ražotājs, u.c. informācija** | **Skaitlis, kuru norāda atkarībā no piegādes attāluma** |
|  | Siers | 2% | Kazdangas siers ar dillēm | SIA “Elpa” … | 2 |
| Kausētais siers Dzintars klasiskais | SIA "Rīgas piensaimnieks"… | 1 |
| Krievijas siers 45% (bez krāsvielām) | SIA "Latvijas Piens"… | 1 |
|  | Komisija skaidro, ka līguma izpildē nav pieļaujama tādu produktu, piemēram, sieru lietošana, kurus pretendents nav norādījis minētajā sarakstā. Aicinām pretendentus, sagatavojot ēdienkartes, atkarībā no tā, kādi ēdieni tiek piedāvāti, izvērtēt, kādi produkti iekļaujami nolikuma 6.pielikumā, ņemot vērā to kušanas īpašības utml.  Nolikuma 17.pielikuma “Līgumprojekts” 4.20 punktā noteikts “*PAKALPOJUMA SNIEDZĒJAM visā līguma izpildes laikā 100 % (simts procentu) apmērā ir saistoša informācija atbilstoši PAKALPOJUMA SNIEDZĒJA iesniegtajam piedāvājumam iepirkumā (līguma 7.pielikums), attiecībā par bioloģiskās lauksaimniecības shēmas (BLS), nacionālās pārtikas kvalitātes shēmas (NPKS) vai lauksaimniecības produktu integrētās audzēšanas (LPIA) prasībām atbilstošo produktu piegādi no norādītā audzētāja/ražotāja un attiecībā uz Tabulā norādīto piegādes attālumu, to nepārsniedzot. Tabulas 1.produktu grupā norādītie produkti jāpiegādā Tabulā norādītajā attālumā no norādītā audzētāja/ražotāja tajā periodā, kad šie produkti pieejami atbilstoši sezonai (gadalaikam un norādītajam mēnesim) saskaņā ar Zemkopības ministrijas izstrādāto vietējo augļu, ogu un dārzeņu pieejamības kalendāru, kurš publicēts Iepirkumu uzraudzības biroja mājaslapā*”.  Līgumprojekta 7.1.1. punktā noteikts “*ja PAKALPOJUMA SNIEDZĒJS neievēro kādu no līguma 4.16., 4.18., 4.19., 4.20****.****, 4.21.,4.22., 4.23., 4.24., 4.25., 4.26., 4.27., 4.32., 4.33. punktiem, PAKALPOJUMA ŅĒMĒJAM ir tiesības piemērot PAKALPOJUMA SNIEDZĒJAM vienreizēju līgumsodu 10,00 EUR (desmit euro) apmērā par katru šādu gadījumu pēc līguma 3.14.punktā noteiktā akta sastādīšanas*”  Līgumprojekta 7.2.8. punktā noteikts “*ja līguma 7.1.1. punktā minētie gadījumi atkārtojas vairāk kā 3 (trīs) reizes, PAKALPOJUMA ŅĒMĒJAM ir tiesības vienpusēji atkāpties no līguma, rakstiski paziņojot par to otrai pusei 1 (vienu) mēnesi iepriekš*”. | | | | |
|  | | | | | |
| **Skaidrojums 3** | Nolikuma 5. pielikuma “Tehniskā specifikācija” 14. punktā noteikts “Brīvpusdienu, kuras pašvaldība piešķir izglītojamiem, un komplekso pusdienu cena un sortiments ir identisks. Visiem ēdieniem un dzērieniem no piedāvātās komplekso pusdienu vienas nedēļas ēdienkartes 5. – 9. un 10. – 12. klašu izglītojamiem jāietilpst arī attiecīgās dienas izvēles ēdienkartē”.  Un nolikuma 2.pielikumā “Finanšu piedāvājums” ir noteikts “Pusdienu, kuras pašvaldība piešķir izglītojamiem, un komplekso pusdienu **sortiments ir identisks**, visi tie paši ēdieni ietilpst arī attiecīgās dienas izvēles ēdienkartē”.  Komisija skaidro, ka pretendentiem izvēles ēdienkartē jāiekļauj visi ēdieni un dzērieni no piedāvātās komplekso pusdienu vienas nedēļas ēdienkartes, norādot katra ēdiena cenu, uzturvērtības un enerģētisko vērtību atsevišķi, tādejādi dodot iespēju izglītojamiem, kas pusdienas iegādājas par savu naudu, iegādāties ēdienu no kompleksās pusdienu ēdienkartes pēc savas izvēles. | | | | |
|  | | | | | |